**Balatonszentgyörgyi Közös Önkormányzati Hivatal**

**Jegyzőjétől**

**8710 Balatonszentgyörgy, Berzsenyi u.91.**

**ÉRTESÍTÉS UTCANÉV VÁLTOZÁSRÓL**

**Tisztelt Érintett Lakosok!**

Az országgyűlés 2012. novemberében elfogadta a 2012. évi CLXVII. törvényt az egyes törvényeknek a XX. századi önkényuralmi rendszerekhez köthető elnevezések tilalmával összefüggő módosításáról.

A törvény önkormányzatokat érintő rendelkezése, hogy a közterület, illetve közintézmény nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

**Vörs Község Önkormányzatának Képviselő-testülete a 2015. március 30-i ülésén döntött az alábbi utcanévváltozásokról:**

RÉGI NÉV ÚJ NÉV

**Felszabadulás utca Kis-Balaton utca**

**1./ Tájékoztatni szeretnénk egyúttal az érintett lakosokat, hogy a változások átvezetése érdekében 2016. január 4-et követően szíveskedjenek ügyfélfogadási időben felkeresni a Somogy Megyei Kormányhivatal Járási Hivatal Marcali Okmányirodát (8700 Marcali, Petőfi u.14.), , ahol intézik a lakcímkártyák cseréjét, valamint a régi típusú személyi igazolványokból törlésre kerül a korábbi lakcím és ezekben az esetekben is lakcímkártya kerül kiadásra.**

**A forgalmi engedélyek esetében pedig az új lakcímkártya átvételét követő tizenöt napon belül az okmányirodát felkeresve az ügyfélnek át kell vezettetnie a változásokat.**

**Fontos, hogy a Marcali Járási Hivatal Járási Földhivatala a Balatonszentgyörgyi Közös Önkormányzati Hivatal értesítésének birtokában elvégzi az ingatlan címének szükséges átvezetését az ingatlan-nyilvántartásban, azonban az ingatlan tulajdonos lakcímváltozásának átvezetését magának a tulajdonosnak kell kezdeményeznie** a lakcímkártyájuk bemutatásával a Marcali Járási Hivatal Járási Földhivatalánál ügyfélfogadási időben.

**2./**Tájékoztatjuk továbbá az érintetteket arról is, hogy**a regisztrált álláskeresők a lakcímváltozásokat személyesen**(lakcímkártyájuk bemutatásával)**jelenthetik be az illetékes munkaügyi kirendeltségen.**

**A változások – fent említett okokból történő – átvezetése díj- és illetékmentes!**

**Tájékoztatjuk továbbá a Tisztelt Lakosokat, hogy a Balatonszentgyörgyi Közös Önkormányzati Hivatal az utcanévváltozásokról hivatalosan kiértesíti az alábbi szerveket is:**

**Somogy Megyei Kormányhivatal (ezen belül a Marcali Járási Hivatal és az egyes szakigazgatási szervek, pl.: Egészségbiztosítási Pénztári Szakigazgatási Szerv, Munkaügyi Központ, Népegészségügyi Szakigazgatási Szerv, Nyugdíjbiztosítási Igazgatóság),**

-          **Nemzeti- Adó- és Vámhivatal,**

-          **Mezőgazdasági és Vidékfejlesztési Hivatal,**

-          **Somogy Megyei Katasztrófavédelmi Igazgatóság,**

-          **Marcali Rendőrkapitányság,**

-          **Magyar Államkincstár.**

**A fent említett hivatalos szervek, hatóságok esetében célszerű telefonon, személyesen  vagy e-mail útján érdeklődni az adatváltozás átvezetéséhez szükséges – esetleges – egyéb teendőkről.**

**Értesítjük továbbá a Tisztelt Lakosokat arról is, hogy hivatalunk az utcanévváltozásokról hivatalosan tájékoztatta az alábbi szolgáltatókat is:**

-          **E-ON Hungária Zrt.**

-          **DRV Zrt.**

-          **Magyar Telekom Nyrt.**

-          **Kéthely és Vidéke Körzeti Takarékszövetkezet**

-          **Magyar Posta Zrt.**

**A fenti szolgáltatók esetében ugyanakkor előfordulhat, hogy az egyes szerződések módosításához személyes közreműködés is szükséges, így azt javasoljuk, hogy érdeklődjenek (telefonon, személyesen, e-mail útján) az egyes szolgáltatóknál az esetleges teendőkkel kapcsolatosan.**

**Balatonszentgyörgy, 2015.december 18.**

 Török Csilla sk.

 jegyző